George Douglas, 4. jarl av Angus

George Douglas, 4. jarl av Angus (født ca. 1429; død 14. november 1462 i Abernethy), med tilnavnet «røde Douglas», var en skotsk adelig av Douglas-dynastiet.

Liv og virke

Bakgrunn
George var en sønn av William Douglas, 2. jarl av Angus, og hans hustru, Margaret Hay av Yester. Han etterfulgte sin bror James som Earl of Angus i 1446.

Det var to linjer av familien på denne tiden. Hovedlinjen var jarlene av Douglas,som represtenterte den «svarte» linje; mens Angus representerte den «røde» linje. Begge grenene nedstammet utenomekteskapelig fra William the Hardy, Lord of Douglas. Jarlen av Douglas nedstemmet gjennom  Archibald the Grim, en uekte sønn av Sir James Douglas. Den 4. Earl of Angus' bestefar var et uekte barn av William, 1st Earl of Douglas.

George Douglas ble kjent som Great Earl of Angus, og overtok jarledømmet etter at hans barnløse bror James Douglas, 3rd Earl of Angus døde i 1446. Han skulle så bli det første overhode av huset Douglas fra den «røde» linje.

Jarl av Angus
George fremforhandlet i 1449 og i 1459 en fredsavtale med England, og var i 1451 skotsk sendemann til England. Ved nedkjempelsen av «svarte Douglas» stod George trofast ved kong Jakob II av Skottlands side, og sikret seg derved betydelige nye landområder ved det at han overtok den tidligere jarlen av Douglas' besittelser og land.

Under kong Jakob III av Skottlands mindreårighet var han leder for de såkalte «Old Lords» og hadde med dette en avgjørende innflytelse på regjeringsverket. I 1462 kjempet han med fremgang mot engelskmennene i slaget ved Alnwick.

Jarlen var gift med Isabel, datter av Sir John Sibbald, og de hadde de følgende barn:
 Margaret ∞ Sir Duncan Campbell of Glenorchy
 Elizabeth 
 ∞ Alexander Ramsay of Dalhousie,
 ∞ Thomas Livingstone
 Archibald Douglas, 5. Earl of Angus
 Anne († vor 1462) ∞ William Graham, 2. Lord Graham
 Janet
 ∞ David Scott of Buccleuch,
 ∞ George Leslie, 2. Earl of Rothes

Litteratur 
 
 Herbert Maxwell: A History of the House of Douglas. Freemantle, London 1902

Referanser

Eksterne lenker 
www.thepeerage.com/p10956.htm#i109554 George Douglas, 4th Earl of Angus www.thepeerage.com, lest 2014-09-07
http://fmg.ac/Projects/MedLands/SCOTTISH%20NOBILITY.htm#_Toc359671970 Earl of Angus (Douglas), fmg.ac, lest 2014-09-07

Adelige skotter
Diplomater
Skotter